പ്രവാസികള്ക്കായി കേരള വിനോദ സഞ്ചാരവകുപ്പ് ഓണ പൂക്കള മത്സരം സംഘടിപ്പിക്കുന്നു കുവൈറ്റ് സിറ്റി : കേരള വിനോദ സഞ്ചാര വകുപ്പിന്റെ ഓണാഘോഷങ്ങളോടനുബന്ധിച്ച് പ്രവാസികള്ക്കായി വിശ്വമാനവികതയുടെ ഓണപ്പൂക്കളം എന്ന പേരില് ഓണ പൂക്കള മത്സരം സംഘടിപ്പിക്കുന്നു. പ്രവാസി സമൂഹത്തെ കൂടി ഉള്ക്കൊള്ളുന്ന തരത്തിലാണ് ഇത്തവണ ടൂറിസം വകുപ്പ് ഓണാഘോഷ പരിപാടികള് ആസൂത്രണം ചെയ്തിട്ടുള്ളത്.കോവിഡ് പശ്ചാത്തലത്തില് ലോകത്താകമാനമുള്ള മലയാളി സമൂഹത്തിന് പരിപാടികളുടെ ഭാഗമാകാവുന്ന തരത്തില് ഈ വര്ഷം വെര്ച്വല് ഓണാഘോഷമായിരിക്കും നടത്തുന്നത് മലയാളക്കരയുടെ സാംസ്കാരിക തനിമയെ ലോകത്താകമാനം പരിചയപ്പെടുത്തുന്നതിനും അതു വഴി ടൂറിസം സാധ്യതകളെ വിപുലപ്പെടുത്തുകയും ലക്ഷ്യമിട്ടാണ് പരിപാടി. ലോക പ്രവാസി മലയാളികളെ ഓണാഘോഷത്തിന്റെ ഭാഗമായി ഒരു പൊതുപരിപാടിയില് ഒരുമിച്ചണിനിരത്തുന്ന ആദ്യ സംരഭമായിരിക്കുമിത്. ന്ധവിശ്വമാനവ ലോക പൂക്കളം മത്സരങ്ങളില് പ്രവാസികളായ വ്യക്തികള്, കുടുംബങ്ങള്, സംഘടനകള് എന്നീ നിലകളില് പങ്കെടുക്കാവുന്നതാണ്. ഇതിനായി കേരള ടുറിസം വെബ്സൈറ്റ് സന്ദര്ശിച്ച് രജിസ്റ്റര് ചെയ്യാവുന്നതാണ്. പരമാവധി ഒരോ വിഭാഗത്തിലും 5 എന്ട്രികള് വരെ കൊടുക്കാം. പൂക്കളത്തിന്റെ ചിത്രത്തോടൊപ്പം പൂക്കളം തയ്യാറാക്കിയവരുടെ ഫോട്ടോയും അനുയോജ്യമായ ക്ലാപ്ഷനോടൊപ്പം ചെറുവിവരണത്തോടെ ഓഗസ്റ്റ് 23 രാത്രി 12നു മുന്പായി അപ്ലോഡ് ചെയ്യേണ്ടതാണ്. ലോക കേരള സഭയാണ് ഇതിന്റെ നടത്തിപ്പിന് നേതൃത്വം നല്കുന്നതെന്ന് സംഘാടകസമിതി വാര്ത്താസമ്മേളനത്തില് അറിയിച്ചൂ. എന്. അജിത് കുമാര്, സാംപൈനുമൂട്, ആര്.നാഗനാഥന്, സജി തോമസ് മാത്യ., സി.കെ.നൗഷാദ് എന്നിവര് വാര്ത്താ സമ്മേളനത്തില് പങ്കെടുത്തു. റിപ്പോര്ട്ട്: സലിം കോട്ടയില്